stanford-oval/wikipedia huggingface dataset:
בית ספר
בית ספר בישראל > בתי ספר בארץ ישראל לפני קום המדינה

בית הספר החקלאי הראשון בארץ, "מקוה ישראל" נוסד ב-1870 על ידי קרל נטר.
בית הספר העברי הראשון הוא בית ספר "חביב" שנפתח ב-1886, מהמוסדות הראשונים בראשון לציון (יחד עם גן הילדים העברי הראשון שנפתח ב-1898).
בית הספר התיכון העברי הראשון שהוקם בארץ ישראל היה הגימנסיה העברית "הרצליה", שהוקם ביפו ב-1905.
בית ספר בישראל > בית הספר במדינת ישראל

מערכת החינוך הממלכתית בישראל נמצאת תחת אחריותו של משרד החינוך. היא מבוססת על תוכנית לימוד בת 12 שנים, שסופה בחינות בגרות הנערכות בבית ספר תיכון.
בישראל הייתה נהוגה (עד שהתקבל חוק חינוך ממלכתי ב-1953) חלוקת בתי הספר לשתי חטיבות גיל:
בית ספר עממי: כיתות א'–ח'
בית ספר תיכון: כיתות ט'–י"ב
בעקבות רפורמה בחינוך בישראל (שנועדה להשגת אינטגרציה בין שכבות אוכלוסייה שונות) המיושמת החל מסוף שנות ה-60, נכנסה לשימוש חלוקה לשלוש חטיבות גיל ברוב היישובים בישראל:
בית ספר יסודי: כיתות א'–ו'. בכמה בתי ספר כולל גם גן חובה, במסגרת המכונה "חטיבה צעירה"
חטיבת ביניים: כיתות ז'–ט' בחלק מבתי הספר חטיבת הביניים והחטיבה העליונה נמצאים תחת אותו מבנה ואותה הנהלה. ובחלק חטיבת הביניים והתיכון הם בתי ספר שונים לחלוטין.
חטיבה עליונה (תיכון): כיתות י'–י"ב
בערים בודדות, כמו לוד, רמת גן, וגבעתיים, שלא עברו את תהליך הרפורמה, חלוקת החטיבות היא כמנהג הישן.
בחינוך הדתי מקובל שחטיבות הביניים הן לכיתות ז'–ח', ובית הספר התיכון או הישיבה התיכונית או האולפנה הן לכיתות ט'–י"ב.
בחלק מהמקומות מופעלים המוסדות החינוכיים באמצעות רשתות חינוך, שהן מלכ"ר, כגון אורט, עמל, אמי"ת וכדומה.
בחינוך החרדי בישראל מקובל שהבנים לומדים בבית הספר או בתלמודי תורה עד כיתה ח' ולאחר מכן ממשיכים לישיבות תיכוניות או לישיבות קטנות.
נכון ל-2022, יש בישראל כ-5,393 בתי ספר בהם לומדים כ-1,911,193 תלמידים.
לקריאה נוספת

מרים מצנר קינן, מי המציא את בית הספר, הגיונות בחינוך, רסלינג, 2023
ראו גם

חינוך, חינוך דמוקרטי, חינוך ולדורף (הנקרא גם חינוך אנתרופוסופי), חינוך חופשי, חינוך ביתי
אקלים חינוכי
יועץ חינוכי
ביקורת החינוך הפורמלי
מונחים בהערכה פורמלית
הפורום הגדול למורים וגננות
לקות למידה
הפרעת קשב, ריכוז והיפראקטיביות
משמעת במסגרת החינוכית
מוכנות לכיתה א'
הערות שוליים

↑  V. S. Ramachandran, ed., Encyclopedia of Human Behavior, 2nd ed. Academic Press (2012).
1 2 3  טל גלעד, קיצור תולדות בית הספר (עמ' 42–44), "הד החינוך", ‏אפריל 2010
1 2 3 4 5 6 7 8 9 10 11 12 13 14  יונת אשחר, לומדים מההיסטוריה, באתר מכון דוידסון, ‏30 באוגוסט, 2018
1 2 3 4 5 6 7 8 9 10 11 12  צבי לם (1973). ההגיונות הסותרים בהוראה: מבוא לדידקטיקה. רעננה: ספרית פועלים.
1 2  Education in primitive and early civilized cultures, אנציקלופדיה בריטניקה
1 2 3 4  חינוך בתרבויות הקלאסיות, באתר אנציקלופדיה בריטניקה
1 2  חינוך במאה ה־18 באירופה, באתר אנציקלופדיה בריטניקה
1 2  החינוך המערבי במאה ה־19, באתר אנציקלופדיה בריטניקה
1 2  חינוך במאה ה־20, באתר אנציקלופדיה בריטניקה
↑  פלג דור חיים, לקות למידה בבית הספר – 'התקין' ו'הלקוי', באתר פסיכולוגיה עברית, ‏2 במאי 2013
↑  חן, 2006
↑  ויינשטיין, 2006
↑  משרד החינוך, האגף לתכנון ופיתוח תוכניות לימודים אסטרטגיות חשיבה מסדר גבוה – מסמך מנחה למתכנני תוכניות לימודים ארציות ומקומיות ולמפתחי חומרי למידה, תשס"ט (2009)
↑  אשר משיח, קורין ספקטור ואורלי רונן, לחנך לפנאי. רעננה: מכון מופ"ת (2004).
↑  תלמוד ירושלמי, סדר נשים, מסכת כתובות, דף נ, עמוד ב, פרק ח, הלכה יא, מאגר ספרות הקודש, באתר סנונית
↑  תלמוד בבלי, מסכת בבא בתרא, דף כ"א, עמוד א'
↑  החינוך כחובת הציבור במשפט העברי, באתר "דעת"
↑  תלמוד ירושלמי, סדר נשים, מסכת כתובות, דף סז, עמוד ב, פרק יג, הלכה א, מאגר ספרות הקודש, באתר סנונית
↑  תלמוד ירושלמי, סדר מועד, מסכת מגילה, דף כג, עמוד א, פרק ג, הלכה א, מאגר ספרות הקודש, באתר סנונית
↑  בית הספר העברי הלאומי הראשון, באתר "ראשון עירי"
↑  שקיפות בחינוך, באתר shkifut.education.gov.il
| --- | --- |
בקרת זהויות :  NLI: 987007560874405171  BnF: cb11948031w (data)  GND: 4053474-1  LCCN: sh85118451  NARA: 10642031  NDL: 00562164  NKC: ph116830 
כיתת לימוד בבית ספר בדנמרק, ציור משנת 1901
בית ספר בגרמניה, ציור משנת 1854
בית ספר לבנות בדנמרק, ציור משנת 1884
ספרייה של בית הספר מכילה לרוב ספרי קריאה וספרי לימוד המשמשים לצורכי הוראה.
תלמידים בחצר בית ספר בקרית מלאכי
בית הספר חביב בראשון לציון
קספר ואן דיין

| --- | --- |

 לידה:  18 בדצמבר 1968 (בן 56) מילטון, פלורידה, ארצות הברית 
 שם לידה:  Casper Robert Van Dien, Jr. 
 מדינה:  ארצות הברית 
 תקופת הפעילות:  מ-1990 
 מקום לימודים:  Admiral Farragut Academy  אוניברסיטת המדינה של פלורידה 
 בן או בת זוג:  קתרין אוקסנברג (8 במאי 1999–2015)  קארי מיצ'ם (1993–1997) 
 צאצאים:  מאיה ואן דיין אוקסנברג, סלסט אלמה ואן דיין אוקסנברג, Grace Van Dien 
 מספר צאצאים:  4 
 פרופיל ב-IMDb
 
קספר ואן דיין
קספר ואן דיין (באנגלית: Casper Van Dien; נולד ב-18 בדצמבר 1968) הוא שחקן אמריקאי.
ביוגרפיה

קספר נולד במילטון, פלורידה, וגדל בניו ג'רזי. משפחתו של דיין היא בעלת מסורת צבאית וזו הייתה גם שאיפתו בילדותו. כאשר התבגר חזרה משפחתו לפלורידה, והוא הלך ללמוד באקדמיה צבאית.
לאחר מכן הוא למד קדם רפואה באוניברסיטת המדינה של פלורידה, הנמצאת בטאלאהאסי. כאשר היה צריך לבחור קורסים נוספים, הוא בחר בשיעורי תיאטרון. לאחר מכן התיאטרון עניין אותו יותר מאשר הרפואה, והוא נשר מהלימודים כדי לפתח קריירת משחק.
קריירה

ב-1988 עבר קספר להתגורר בלוס אנג'לס וביצע תפקידים שוליים בסרטים, סדרות טלוויזיה, כגון דרמת הנעורים בוורלי הילס 90210 ואת האופרת סבון "לחיות את החיים", אך עד מהרה הפך לשחקן קולנוע מוכר, בעיקר עקב השתתפותו בסרטי שוליים.
תפקידו הידוע מכל היה בסרט המדע הבדיוני עתיר האקשן - גברים בחלל (1997) של פול ורהובן. בנוסף, הופיע בתפקיד משני בשובר הקופות של טים ברטון סליפי הולו (1999). בתפקידים אחרים גילם את ג'יימס דין וטרזן. ב-2008 דיין חזר לגלם את דמותו בסרט השלישי של "גברים בחלל".
ב-2000, הופיע בסדרה "Titans" של ערוץ NBC.
ב-2005, הוא הופיע בסדרת הריאליטי "I Married a Princess", על חייו האישיים והמקצוע שלו.
ב-2006, הוא לוהק לטלנובלה "Watch Over Me".
חייו האישיים

קספר היה נשוי לקארי מיצ'ם (נכדתו של רוברט מיצ'ם) מ-1993 עד 1997. לזוג שני ילדים: קאפי וגרייס. כששיחק קספר בסרט "המחסלים", הוא פגש את קתרין אוקסנברג. השניים התחתנו במאי 1999. לזוג שתי בנות: מאיה וסלסטה, ואן דיין הוא בעל משמורת מלאה על ילדיו מנישואיו הראשונים והוא מתגורר במליבו ביחד עם כל ילדיו ובתה של אוקסנברג. ב-2006, כאשר התארח ואן דיין אצל "Larry King Live", הוא הודה שעבר התעללות מינית על ידי השמרטפית שלו בגיל 8. הוא שמר על זה בסוד עד גיל 32.
פילמוגרפיה

מסלול קטלני (1996)
צעקה בעלטה (1997)
גברים בחלל (1997)
ג'יימס דין: להתחרות בגורל (1997)
ערפדים מודרניים (1998)
על סף תהום (1998)
טרזן והעיר האבודה (1998)
על גבול הסכנה (1998)
המחסלים (1999)
קוד אומגה (1999)
מתקפת כרישים
המאתר (2000)
מרדף דרכים (2000)
שותפים (2000)
מרדף אחר הגורל (2001)
בחזרה לווייטנאם (2001)
תיק וקטור (2002)
ביג ספנדר (2003)
דרקולה 3000 (2004)
ימים של הרס (2006)
גברים בחלל 3 (2008)
נובס (2012)
avengers grimm (אנ') ‏ (2015)
כלב צבאי (2016)
שוטרי החלל: בוגדי מאדים (2017)
אליטה: מלאך קרב (2019)
מים מתים (2019)
The Warrant‏ (2020)
The 2nd‏ (2020)
Roped‏ (2020)
One Nation Under God‏(2020)
Daughter‏ (2022)
Murder at Hollow Creek ‏ (2024)
Hunt Clubr‏(TBA)
Occupation Rainfall: Chapter 2 ‏(TBA)
The Flood ‏(TBA)
פילמוגרפיה > טלוויזיה

Freshman Dorm‏ (1992)
Titans ‏ (2000)
איש השלד (2004) - סרט טלוויזיה של Syfy
The Fallen Ones‏ (2005) - סרט טלוויזיה של Syfy
שמור עליי (2007-2006)
Aces 'N' Eights‏ (2008) - סרט טלוויזיה של ION
מסכת הנינג'ה (2008) - סרט טלוויזיה
כל האמריקאים (2018-הווה)
The Warrant‏ (2020) - סרט טלוויזיה של INSP
המנטליסט

| --- | --- |

הלוגו של המנטליסט
 סוגה:  דרמה משטרתית
 יוצרים:  ברונו הלר 
 בימוי:  דייוויד נאטר   כריס לונג
 שחקנים:  סיימון בייקר   רובין טאני   טים קנג   אווין יומן   אמנדה ריגטי
 ארץ מקור:  ארצות הברית 
 שפות:  אנגלית 
 מקום התרחשות:  אוסטין, קליפורניה, סקרמנטו, CBI headquarters 
 מספר עונות:  7 
 מספר פרקים:  151 
 הפקה
 מפיק:  סיימון בייקר 
 מפיקים בפועל:  ברונו הלר 
 הפצה:  האחים וורנר טלוויזיה, נטפליקס 
 אתר צילומים:  Pico House, בית הספר התיכון יוניברסיטי, קליפורניה, Leo Carrillo State Park, Paramount Ranch, שרווד קאנטרי קלאב, Warner Bros. Studios, Burbank 
 מוזיקה:  בלייק נילי 
 אורך פרק:  40-44 דקות
 שידור
 רשת שידור:  CBS 
 רשת שידור בישראל:  Yes HOT
 תקופת שידור מקורית:  23 בספטמבר 2008 – 18 בפברואר 2015
 תקופת שידור בישראל:  נובמבר 2009 – מאי 2015
 קישורים חיצוניים
 דף התוכנית ב-IMDb
 
המנטליסט (באנגלית: The Mentalist) היא סדרת דרמה משטרתית אמריקאית, המשודרת משנת 2008 ברשת CBS.
הסדרה עוקבת אחרי פטריק ג'יין (סיימון בייקר), מדיום לשעבר, המשמש כיועץ ללשכת החקירות של קליפורניה (מאמצע העונה השישית ל־FBI), תוך שימוש ביכולות תצפית מיוחדות בהם השתמש בעבר כדי "לקרוא" מחשבות כביכול.
בישראל משודרת הסדרה ב"Yes" בערוץ "yes Action" (ערוץ 13) מנובמבר 2009 וב"HOT" בערוץ HOT Zone (ערוץ 5) מנובמבר 2014.
עלילה

התוכנית עוקבת אחר סיפורו של פטריק ג'יין (סיימון בייקר), מדיום לשעבר שלימים הופך ליועץ של משרד החקירות של קליפורניה (CBI).
הסדרה מתרחשת בקליפורניה וסובבת סביב כישורי התצפית יוצאי הדופן של פטריק ג'יין ויכולתו החדה לקרוא אנשים, בהם הוא משתמש כדי לסייע ל-CBI בפתרון תיקים פליליים מורכבים. כיועץ, ג'יין מספק תובנות חשובות לגבי המחשבות והרגשות של חשודים וחושף ראיות מכריעות, לעיתים קרובות תוך שימוש בשיטות לא שגרתיות. כישרונותיו הייחודיים הופכים אותו לנכס יקר ערך לצוות CBI, בראשות הסוכנת הבכירה תרזה ליסבון (רובין טאני).
העלילה המרכזית של "המנטליסט" מונעת על ידי החיפוש של פטריק ג'יין אחר צדק. חייו מושפעים מאוד כאשר רוצח סדרתי ידוע לשמצה המכונה רד ג'ון רוצח את אשתו ובתו. בחיפושו אחר רד ג'ון וניסיונותיו להעמידו לדין, ג'יין משלב כוחות עם ה-CBI במטרה לסגור מעגל עם פרשת המוות של משפחתו, שרודפת אותו.
לאורך הסדרה, מסעו של פטריק ג'יין מאופיין בצמיחה אישית ובאתגרים רגשיים, כאשר הוא מתעמת עם העבר הטראומטי שלו ומנווט דרך המורכבות של מערכת המשפט הפלילי. לצד עמיתיו ל-CBI, כולל הסוכן הפרגמטי קימבל צ'ו (טים קנג), הסוכן טוב הלב והנאמן וויין ריגסבי (אווין יומן), והסוכנת המומחית לטכנולוגיה גרייס ואן פלט (אמנדה ריגטי), ג'יין עובד על מגוון רחב של מקרים, החל ממקרי רצח ועד חקירות פליליות בעלות פרופיל גבוה.
עלילה > עונה ראשונה ושנייה

במהלך העונה הראשונה והשנייה ג'יין פותר מקרי רצח מסובכים עבור "לשכת החקירות של קליפורניה" (CBI) כאשר הוא מזהה את הרוצח על פי יכולת הצפייה שלו, תוך שהוא טומן לרוצח פח (בדרך כלל על ידי הפללה פיקטיבית של אנשים אחרים הקשורים לקרבן) ומושך אותו פנימה אל תוך מלכודת מחושבת מראש עד שהוא מתוודה בעצמו על הרצח. פעמים רבות חברי הצוות אליו חובר ג'יין הם רק כלים במשחק עליו הוא מנצח. במהלך העונות הללו רד ג'ון כמעט אינו מופיע, אך ג'יין מגלה אט-אט שרד ג'ון הוא אדם מקושר מאוד. בכל הפרקים בעונה הראשונה (ובמרביתם בעונות הבאות) הופיעה המילה "אדום" בשם הפרק, על שם רוצח אשתו ובתו של פטריק, רד ג'ון (ג'ון האדום).
עלילה > עונה שלישית

בעונה השלישית הצוות ממשיך לחקור מקרי רצח, אבל גם נחשפים רמזים נוספים על רד ג'ון. ג'יין מבין כי לרד ג'ון ישנה חפרפרת בתוך ה-CBI. אחרי שחשוד נרצח בתא המאסר שלו, כל הסוכנים נחקרים, ומנהלת המחלקה הייטאור, מואשמת בעניין. ג'יין מבין כי היא הופללה. ג'יין במאמץ להבין מי הוא החפרפרת שוכר פושע לפרוץ לביתו של לה-רוש, המנהל החדש הזמני של הלשכה כדי למצוא רשימת חשודים. בפרק האחרון של העונה מתגלה החפרפרת וג'יין טומן מלכודת מחוכמת לרד ג'ון, עד שלבסוף הוא חושף אותו ויורה בו מספר פעמים בקניון. במהלך העונה גרייס מתארסת לסוכן ה־FBI אולופלין, עד שההתרחשויות מביאות לסיומו של הקשר.
עלילה > עונה רביעית

בתחילת העונה הרביעית מגלה ג'יין כי האדם שאותו הרג לא היה רד ג'ון כי אם מתחזה, ואילו רד ג'ון האמיתי עדיין חי. רד ג'ון סילק את הראיות המזכות את ג'יין מהרצח, ובכך מסגיר את עצמו. ג'יין למרות המחסור בראיות, מצליח לשכנע חבר מושבעים בחפותו, והוא משוחרר. במסגרת חקירה כנגד רוצח סדרתי נוסף, ג'יין מגלה מי הרוצח, אבל ללא כל אפשרות לעצור אותו. במסגרת תוכנית טלוויזיה, ג'יין מצליח לגרום לרוצח ללעוג לרד ג'ון ולהגיד כי הוא הרבה יותר חכם ממנו. רד ג'ון רוצח אותו בתמורה. ג'יין מסתיר מהFBI את העובדה שרד ג'ון בחיים ומנסה לטעון כי מדובר בחקיין, אבל הסוכנת דארסי, מגלה את האמת, וחושדת בג'יין שהוא שותף של רד ג'ון בעצמו. בינתיים ריגסבי מכיר את שרה, שנכנסת להריון ממנו. לשניים נולד בן, וריגסבי נהנה מאוד מלהיות אב. לקראת סיום העונה, ג'יין נכנס לעימות עם מנהל היחידה בזמנו, ויינרייט, ונזרק מה-CBI. כעבור פרק זמן של כמה חודשים, בה הוא מביים התמוטטות עצבים ג'יין מכיר בבר המקומי בחורה בשם לורליי, ומתיידד איתה. אחרי סכסוך באותו הבר עם אחד מהאנשים שם, ג'יין נעצר ונכנס לכלא עקב תקיפת שוטר. לורליי משחררת אותו בערבות, דואגת לכלכלתו, מטפלת בו ומספרת לו שהיא שותפה של רד ג'ון. ג'יין כועס עליה, אך לבסוף מחליט שזה הזמן לוותר, ומסכים לפגוש את רד ג'ון. בסופו של דבר ג'יין מתוודה שכל העניין היה העמדת פנים, על מנת לטמון מלכודת לרד ג'ון ומדרבן את יחידתו מה-CBI, שנחלצת לעזרתו, לתכנן מבצע ללכידתו. בעזרת מבצע מתוחכם, מצליחים לעלות על מיקומו של רד ג'ון, מבצע שלא הצליח, עקב התערבות ה-FBI. דארסי יורה למוות בנהג המכונית, אותו חשבה להיות רד ג'ון, אבל מסתבר כי מדובר בויינרייט (שאותו רד ג'ון חטף לפני כן). למרות הכישלון בתפיסת רד ג'ון, ה-CBI מצליחים לעצור את יד ימינו, לורליי ומחזיקים אותה במעצר. כחלק מהתכסיס ריגסבי מעמיד פנים כאילו הוא מת. שרה שמגלה את האמת, נפרדת ממנו, כיוון שלא אמר לה שמדובר בתחבולה.
עלילה > עונה חמישית

ג'יין מסתגר בחדרו ומנסה לתכנן כיצד לתפוס את רד ג'ון, אבל עוזר לצוות לפתור מקרי רצח נוספים. ג'יין נחוש בדעתו לשוחח עם לורליי עד שתתן לו את השם, אך ה־FBI מקשה עליו. לבסוף הוא מצליח להבריח אותה מהכלא, כשהוא מגלה שרד ג'ון הרג את אחותה. לורליי במהלך הבריחה שלה פולטת ללא מחשבה את העובדה כי ג'יין פגש בעבר את רד ג'ון ולחץ לו את היד. במהלך העונה ג'יין עובר על כל מי שאי פעם פגש ולחץ לו את היד מאז הרצח. הוא מצליח לצמצם את הרשימה ולבסוף יש לו שבעה מועמדים. בחלק מהפרקים ג'יין מנסה למצוא את לורליי כדי להשיג מידע נוסף על רד ג'ון ובסופו של דבר מוצא אותה ועוזר לה לברוח מהמקום שבו היא נמצאת אך אחרי שהיא מגלה שג'יין צדק, ורד ג'ון אכן אנס והרג את אחותה, היא מסרבת לשתף פעולה עם ג'יין כשהיא רוצה נקמה בעצמה, ואף הורגת עוד אדם שג'יין לכד שמכיר אותו. רד ג'ון הורג אותה. בנוסף, ריגסבי וואן פלט מחליטים להנשא לאחר שהיו ביחד בעונה הראשונה ונפרדו (פרק 20).
עלילה > עונה שישית

שמונת הפרקים הראשונים מוקדשים לסיום פרשת רד ג'ון. כמעט כל פרק עוסק בחקירת כל חשוד מרשימת החשודים של ג'יין. בפרק הראשון ברט פארטריד'ג איש המז"פ נרצח על ידי רד ג'ון. בפרק השני מגלים כי קירקלנד מנסה להרוג את רד ג'ון גם כן, ולשם כך פרץ למשרדו של ג'יין וגנב את רשימת החשודים. אך הוא לא יודע כי ג'יין חשד בכך שיפרצו לו למשרד, ויצר רשימה מזויפת של מועמדים. קירקלנד מתחיל לענות ולרצוח כל אחד מהמועמדים. כשהוא מגלה כי הרשימה של ג'יין היא מזויפת הוא חוטף גם את ג'יין. הוא נתפס לבסוף על ידי הייטאור וליסבון. במהלך העברתו למעצר בכלא שמור הוא נרצח על ידי הסוכן סמית', סוכן FBI, שנמצא ברשימת החשודים של ג'יין. בהמשך ג'יין מגלה כי לרד ג'ון קעקוע של שלוש נקודות בכתף שמאל. הוא מחליט לטמון מלכודת לחמשת החשודים הנותרים ברשימה ולזמנם לביתו במליבו, שם הוא יכריח אותם לחשוף את כתפיהם ולפי הקעקוע לזהות את רד ג'ון, זאת הוא עושה באיומי רובה. פיצוץ מקלקל את תוכניותיו וחלק מהחשודים בורחים. ברטהרם וסמית' מבינים שהארגון המושחת שבו הם חברים, שחבריהם מזהים אותו על ידי "טייגר טייגר", נחשף. ברטהרם מנסה להרוג את סמית'. סמית' נכנע ובמהלך חקירתו על ידי ג'יין וליסבון הוא חושף את ארגון בלייק, ארגון שומרי החוק המושחתים. ג'יין מבין כי סמית' אינו רד ג'ון. כיוון שאף אחד מהחשודים למעט ברטרהם אינו רד ג'ון, ג'יין מכנס מסיבת עיתונאים בה הוא מזהה את ברטרהם כרד ג'ון. במהלך המצוד אחריו, ה־FBI מופיעים, בראשותו של דניס אבוט, ומודיעים להם שהארגון CBI נסגר, כיוון שאין להם דרך לדעת מי משם היה מושחת ומי לא. אבוט עוצר את כל חברי הצוות, שמשתמשים במשאבים האחרונים שלהם לעזור לג'יין לתפוס את ברטהרם.
ברטהרם מבין כי הציבור חושב שהוא רד ג'ון ומזמין את ג'יין לפגישה בה יסביר לו שהוא טעה. הפגישה נקבעת בבית העלמין "אלכסנדר", שם קבורים אשתו ובתו של ג'יין. ג'יין נכנס אחרי שסוכן זוטר של ארגון בלייק מוודא כי הוא אינו חמוש ומכניס אותו לכנסייה בבית העלמין. בכנסייה הוא פוגש את ברטהרם, זה מסביר לו שהוא אינו רד ג'ון והוא הזמין אותו לפגישה כדי להרוג אותו כי "הארגון לא אוהב קצוות פרומים". ברטהרם נרצח גם כן, וזהותו של רד ג'ון נחשפת כשריף מקליסטר. תחילה השריף מנסה להתרברב במעשיו, אבל ג'יין מצליח להפיל אותו בפח ולירות בו. רד ג'ון מנסה לברוח, אך ג'יין משיג אותו והורג אותו.
לאחר הרצח ג'יין בורח למקסיקו, שם הוא שוהה כשנתיים. ליסבון מנהלת תחנת משטרה קטנה, צ'ו הצטרף ל־FBI וואן פלט וריגסבי הקימו משרד למעקב דיגיטלי. ה־FBI מבין שג'יין עשוי להיות נכס משמעותי לצוות ולכן מציע לו חנינה בתמורה לסיוע במקרי החקירה. הם מקימים צוות בראשותו של אבוט (מתחילת העונה) הכולל את הסוכנת פישר, והסוכן צ'ו. ה־FBI בטוחים כי יכולים לשלוט בג'יין. ג'יין משתמש בכמה תעלולים והטעיות כדי להבהיר להם כי אין להם כל דרך לשלוט בו. אחד התנאים של ג'יין הוא שליסבון תהיה בו, כך שגם היא מצטרפת לצוות. החברים החדשים בצוות לומדים לעבוד עם ג'יין. בינתיים ריגסבי וואן פלט (שמטפלים בבן של ריגסבי, ובבת משותפת) מתחילים בחקירה, שמסכנת לא רק אותם אלא את כל חברי הצוות לשעבר שעבדו איתם ב־CBI. במהלך החקירה מתים התובע ארדילס, ולה-רוש שעבד בחקירות פנים. ליסבון פוגשת בסוכן FBI אחר, מרקוס פייק. לאחר תקופה בה הם מנהלים מערכת יחסים, פייק מציע לה נישואין. ליסבון מסכימה. כשהיא על מטוס בדרכה לפייק, ג'יין עוצר אותה ומספר לה שהוא אוהב אותה.
עלילה > עונה שביעית

במאי 2014 חודשה הסדרה לעונה השביעית והאחרונה. העונה הייתה קצרה מהרגיל, והתחילה כאשר ג'יין וליסבון חוזרים ל־FBI כאשר הם לא מספרים לאיש על מערכת היחסים ביניהם. הסוכנת קים פישר עזבה (כדי לטפל באמה החולה) והצוות מקבל חברת צוות חדשה סוכנת טריה, מישל וגה. במהלך העונה סוכן מושחת מנסה להרוס את ראש הצוות אבוט בגלל מעשה פלילי שעשה לפני 10 שנים. כל הצוות מתגייס לעזור. צ'ו מקבל קידום, וג'יין מציע לליסבון להתחתן. על החתונה מאיים רוצח סדרתי, הצוות מצליח לתפוס אותו. העונה מסתיימת בכך שג'יין יושב עם ליסבון בצד בעת חתונתם, וליסבון מספרת לו שהיא בהריון. השניים מתחבקים, ובכך נגמרת העונה- והסדרה.
הצלחה וביקורת

בפיילוט של הסדרה צפו למעלה מ-15 מיליון צופים בסדרה. בשנת 2009 צפו בממוצע כ-18 מיליון צופים בכל פרק של הסדרה, ובכך היא נחשבה לאחת הנצפות ביותר בארצות הברית ב-2009.
למרות זאת הביקורות על הסדרה היו בינוניות. חלק מהמבקרים התחברו לגיבור הראשי, וחלק לא.
ב-7 בינואר 2009 זכתה הסדרה בפרס "סדרת הדרמה החדשה הטובה ביותר" על פי בחירת הצופים בטקס People's Choice Award ה-35.
כוכב הסדרה סיימון בייקר היה מועמד על משחקו בסדרה בעונתה השנייה לפרס גלובוס הזהב.
הסדרה זכתה לגרסאות מקומיות, בין השאר, גם ברוסיה, בגרסה שבה מככב יחזקאל לזרוב.
הצלחה וביקורת > רייטינג בארצות הברית

| עונה | מספר פרקים | שעת שידור | שידור מקורי> בכורה טלוויזיונית | שידור מקורי> שידור פרק סיום העונה | שידור מקורי> תקופת שידור | דירוג | צופים (במיליונים) |
| --- | --- | --- | --- | --- | --- | --- | --- |
| 1   | 23   | יום שלישי 21:00  | 23 בספטמבר 2008   | 19 במאי 2009   | 2008-09  | מקום 6  | 17.52 |
| 2   | 23   | יום שלישי 22:00  | 24 בספטמבר 2009   | 20 במאי 2010   | 2009-10  | מקום 10  | 15.37 |
| 3   | 24   | יום שלישי 22:00  | 23 בספטמבר 2010   | 19 במאי 2011   | 2010-11  | מקום 9  | 15.24 |
| 4   | 24   | יום שלישי 22:00  | 24 בספטמבר 2011   | 17 במאי 2012   | 2011-12  | מקום 12  | 14.57 |
| 5   | 22   | יום ראשון 22:00  | 30 בספטמבר 2012   | 28 באפריל 2013   | 2012-13 | מקום 24 | 11.82 |
| 6 | 22 | יום ראשון 22:00  | 29 בספטמבר 2013 | 18 במאי 2014 | 2013-14 | מקום 26 | 11.27 |
| 7 | 13 | יום ראשון 21:00 (2014) יום רביעי 20:00 (2015) | 30 בספטמבר 2014 | 18 בפברואר 2015 | 2014-15 | מקום 25 | 11.81 |
הדמויות הראשיות

פטריק ג'יין (סיימון בייקר): התחזה ל"קורא מחשבות" (מדיום) אך פרש והודה בשקרו לאחר שרד ג'ון רצח את משפחתו בניסיון ללמד אותו לקח על שצחק עליו בשידור חי. הוא הצטרף למשטרת קליפורניה במטרה למצוא את ג'ון. במהלך החקירות מתנהג לעיתים בבוטות. הורג את רד ג'ון באמצע העונה השישית, מתחיל לצאת עם ליסבון בסוף העונה השישית, ובסוף העונה השביעית מתחתן איתה.
טריסה ליסבון (רובין טאני): מנהלת הצוות. אף על פי שג'יין בדרך כלל לא מקשיב לדבריה, היא סומכת עליו. אימה נהרגה בתאונת דרכים, והיא נשארה לבד עם אביה האלכוהוליסט. מתחילה לצאת עם ג'יין בסוף העונה השישית, מתחתנת איתו בסוף העונה השביעית ואף נכנסת להריון ממנו.
קימבל צ'ו (טים קנג): אדם שקט בצוות. ידוע שבילדותו הוא היה במוסד לעבריינים צעירים, חברו הטוב והנאמן של ויין.
ויין ריגסבי (אווין יומן): סוכן צעיר. בן זוגה של גרייס בעונה השנייה, הם חוזרים להיות ביחד בעונה החמישית ומתחתנים בעונה השישית.
גרייס ון פלט (אמנדה ריגטי): החברה החדשה ביותר בצוות. ון פלט היא חברת הצוות היסודית ביותר, בעונה השלישית מתארסת לשוטר שמתברר לבסוף ככלי של רד ג'ון. בעונה החמישית חוזרת להיות עם ויין, ובעונה השישית מתחתנת איתו.
רד ג'ון- האנטגוניסט הראשי בסדרה. רוצח סדרתי שהרג לפחות 28 אנשים. במשך 6 עונות נמשך המרדף אחריו, עד שמתגלת זהותו האמיתית.
הערות שוליים

↑  שלא נדע מצרות, באתר ynet, 31 במרץ 2010
↑  רותה קופפר, תיק סגור, באתר הארץ, 12 בספטמבר 2011
↑  Favorite new TV drama is The Mentalist. מתוך האתר של טקס הפרסים. פורסם בתאריך: 9 בינואר 2013.
| --- | --- |
בקרת זהויות :  BnF: cb16212046b (data)
אמנזיה

| --- | --- |
 תחום:  פסיכיאטריה 
 תסמינים:  אובדן זיכרון 
 טיפול:  דונפזיל  ממנטין  פיראצטם 
 קישורים ומאגרי מידע
 eMedicine:  793247 
 MeSH:  D000647
 סיווגים
 ICD-11:  MB21.1 
 
אַמְנֶזְיָה (באנגלית: Amnesia; על פי האקדמיה ללשון העברית: "שִׁכָּחוֹן" ובשמה העממי "מחלת השכחה") היא פגיעה חלקית או מלאה ביכולת לזכור, הפוגעת בתפקוד האדם בתחומי חיים שונים. ישנם כמה וכמה מצבים רפואיים הכרוכים באובדן היכולת לזכור, מהם מצבים הנגרמים על ידי שימוש בחומרים שונים (צריכה של אלכוהול למשל, או קנאביס, וכן תרופות שונות). אמנזיה יכולה להיות תוצאה של טיפולים רפואיים כמו נזעי חשמל, והיא יכולה להיות תוצאה של חבלות שונות (בעיקר כאלה שמעורב בהן זעזוע מוח). אמנזיה יכולה להיות גם תוצאה של מחלות שונות, פיזיות או נפשיות (למשל סטרס מתמשך או דיכאון). מקובל להבחין בין אמנזיה פסיכוגנית (אמנזיה דיסוציאטיבית) שמקורה נפשי, לבין אמנזיה שמקורה גופני רפואי. כמו כן מקובל להבחין בין אמנזיה רטרוגרדית - שיכחת אירועים לפני גורם האמנזיה, ואמנזיה אנטרוגרדית שהיא חוסר יכולת לזכור אירועים חדשים אחרי גורם האמנזיה.
אמנזיה כהפרעה נפשית

כאמור, בחלק מהמקרים אמנזיה יכולה להיות הפרעה נפשית במובן המלא של המושג. זוהי הפרעה נפשית תגובתית, כלומר כזו המתרחשת נוכח חשיפה לאירוע לא נעים או טראומטי.
אמנזיה שמקורה רפואי גופני > מאפיינים

אמנזיה היא הפרעה בזיכרון, היכולה לפגוע בתפקוד האדם כתוצאה מחוסר היכולת לזכור, ללמוד מניסיון ולהשתמש בזיכרון המיומנות לעתיד. הפרעה אמנסטית יכולה להיות זמנית (פחות מחודש) או כרונית (מעל חודש). כמו כן, לא כל סוגי הזיכרון חייבים להיפגע במצב של אמנזיה. במקרים מסוימים פוגעת האמנזיה רק בזיכרון האפיזודי, אך לא בזיכרון הסמנטי (הידע הכללי אינו נפגע).
בשנת 1960 המחקר אודות אמנזיה העלה כי הזיכרון המרומז (אשר עד אז כמעט ולא קיבל התייחסות מחקרית) לא נפגע במצבים אלו.
אמנזיה שמקורה רפואי גופני > תסמינים

התסמינים של אמנזיה תחלקות לתסמינים מרכזיים ואחרים:
אמנזיה שמקורה רפואי גופני > תסמינים > תסמינים מרכזיים

קושי של המטופל ללמוד ולעבד מידע חדש המלווים את התחלת מחלת השכחה (באמנזיה אנטרוגרדית - anterograde amnesia)
קושי של המטופל לזכור אירועים שהתרחשו בעבר או מידע שהיה מוכר בעבר (באמנזיה רטרוגרדית - retrograde amnesia)
אמנזיה שמקורה רפואי גופני > תסמינים > תסמינים אפשריים נוספים

קיום של זיכרונות שגויים: זכרונות אלה יכולים לכלול מידע מומצא לחלוטין. בחלק מהמקרים הזיכרונות אמיתיים אך הם אינם מסודרים בסדר נכון מבחינה כרונולוגית.
בעיות נוירולוגיות, למשל תנועות לא מתואמות או רעידות.
בלבול או חוסר התמצאות.
אמנזיה שמקורה רפואי גופני > מנגנונים פיזיולוגיים ועצביים

האטיולוגיה של אמנזיה קשורה למבנים נוירואנטומיים ובפרט מבנים של מוח הביניים (כמו גרעינים דורסו-מדיאליים ואמצעיים בתלמוס) ומבנים כמו היפוקמפוס, אמיגדלה וגופים ממילריים. לרוב, אמנזיה היא כתוצאה מנזק בילטרלי (דו צדדי) למבנים אלו, אף על פי שדווחה אמנזיה כתוצאה מנזק אונילטרלי. ישנם מספר מקרים קליניים מפורסמים של אנשים שלקו באמנזיה עקב פגיעות מוח. עם פגיעות אלו נמנות פגיעות בחלקי קליפת המוח האחראים על אחסון הזיכרון לטווח ארוך, ובהיפוקמפוס האחראי לעיבוד הזיכרון אל תוך הזיכרון לטווח ארוך.
אמנזיה שמקורה רפואי גופני > גורמים

מחלות ותסמונות: אמנזיה יכולה להופיע כתסמין חולף בהתקפים אפילפטיים. היא יכולה להופיע גם בגידולים במוח,בעיות באספקת הדם לחלקי המוח השונים או למוח כולו עלולות לגרום לאמנזיה. אמנזיה יכולה להיות תוצאה של שבץ, דלקת קרום המוח (אנצפיליטיס). קיים גם מצב ששמו שכחה גלובאלית חולפת (Transient global amnesia), המהווה תסמונת בפני עצמו. היפוגליקמיה (בסוכרת).
הרעלות: הרעלת CO, צריכה כרונית של אלכוהול.
חבלות: פגיעות ראש שונות, בעיקר כאלו המלוות בזעזוע מוח.
תרופות: למשל תרופות מקבוצת הבנזודיאזפינים (בעיקר אם הן נצרכות עם אלכוהול)
טיפולים רפואיים: למשל טיפול בנזעי חשמל, או ניתוחי מוח.
הפרעות נפשיות: דיסוציאציה, טראומה נפשית, דיכאון OCD,GAD,תסמונת אמנסטית (המכונה גם תסמונת קורסקוף, ומאפיינת חלק מהמקרים של גמילה מאלכוהול), סטרס ממושך.
טיפול

הטיפול המקובל הוא בבעיה האורגנית שהביאה להתפתחות המצב. כאשר מדובר במצב בלתי הפיך (כפי שיכול לקרות על רקע של שבץ למשל), המאמץ מתמקד ברכישת אסטרטגיות שונות שיקטינו את רמת הפגיעה של האמנזיה בחיי היומיום (טיפול כזה יכול להיות טיפול משולב בתחומי הריפוי בעיסוק וקלינאות תקשורת).
לקריאה נוספת

Alan J. Parkin, Memory and Amnesia: An Introduction, Psychology Press, 2013
Laird S. Cermak Human Memory and Amnesia (PLE: Memory), Psychology Press, 2014